ДО  

ОБЩИНСКИ СЪВЕТ

ГР. БУРГАС
ПРЕДЛОЖЕНИЕ
от Петко Добрев Георгиев
ОБЩИНСКИ СЪВЕТНИК
Относно : Приемане на декларация за равен достъп на хората с увреждания до съдържанието и услугите на всички уеб страници, обслужващи субектите, работещи на територията на Община Бургас.
УВАЖАЕМИ ОБЩИНСКИ СЪВЕТНИЦИ,
Във връзка с постъпила молба 08-00-4121 / 01.12/2015 от гражданинът Милен Петров живущ в гр. Бургас,  к-с. „Лазур“, бл.  52, вх. 1, ет. 1, ап. 1, Тел. 0896761616, Ел. поща: mimop@abv.bg
Предлагам на Вашето внимание проект на декларация за ангажиране на цялата бургаска общност - институции, бизнес и граждански сектор, в създаването на лесно за използване и подходящо за всички потребители интернет пространство.

Достъпната среда премахва по естествен път ограниченията, породени от вродените или придобитите в житейския ни път дефицити.    За хората, които не виждат, не чуват, не могат да използват ръцете си е от изключителна важност да са сигурни, че помощните технически средства в компютърната периферия и специализирания софтуер ще работят безпроблемно с интернет сайтовете и приложенията, които посещават.


За да се постигне този резултат е необходимо да се спазват няколко прости принципа, които уебмастърите и разработчиците следва да спазват още при разработването на концепциите за дадена интернет страница или уеб апликация. Тези принципи могат да бъдат приложени с минимални усилия, като допълнения към вече съществуващите интернет страници. Добър пример в тази насока са страниците на Община Бургас и Общински съвет Бургас. Те не само са достъпни от години, но и работата в тази насока е непрекъсната. Наличието на подходяща и качествено изградена достъпна среда повишава стандарта на живот на цялото общество.
С оглед на това  предлагам на Общински съвет да вземе следните:

РЕШЕНИЯ:


1. Приемане на Декларация за достъпно интернет пространство.  Подобен документ ще даде нови насоки в развитието на Община Бургас като най-доброто място за живеене и развитие на хората с увреждания, като не на последно място ще бъдем първата община с подобен документ в България.

Приложение: 

1. Проект на декларация за равен достъп на хората с увреждания до съдържанието и услугите на всички уеб страници, обслужващи субектите, работещи на територията на Община Бургас.
ПЕТКО ГЕОРГИЕВ
Общински съветник

 ПП ГЕРБ

ДЕКЛАРАЦИЯ

за

равен достъп на хората с увреждания

до съдържанието и услугите на всички уеб страници,

обслужващи субектите, работещи на територията на

Община Бургас

В изпълнение на чл. 9, ал. 2, т. ж) от Конвенцията за правата на хората с увреждания, с

цел предотвратяване на:

• сложната навигация;
• ограничения във времето при достъп до определено съдържание (таймаут);
• липса на субтитри на видео съдържание;
• графични изображения без ;алтернативен текст;
• неконтрастна цветова схема;
• недостъпни полета за попълване;
• достъп единствено с мишка.

Ние ДЕКЛАРИРАМЕ нашите намерения за предоставяне на равни възможности за

интернет потребителите, които:

• имат увредено зрение;
• имат увреден слух;
• имат двигателни увреждания;
• ползват компютър чрез погледа или гласа си.

До всички уеб страници, обслужващи институциите, бизнеса и гражданското общество на Община Бургас.
